**DĖL SPRENDIMO VYKDYTI KOMIUTERINĖS TECHNIKOS PIRKIMĄ NESINAUDOJANT CPO KATALOGU**

Dėl blogėjančios Covid-19 situacijos vis daugiau bendrovės darbuotojų, kurių veiklos pobūdis ir specifika leidžia jiems priskirtas funkcijas ar jų dalį atlikti nuotoliniu būdu, dirba iš namų.

Dalis jų namuose dirba su nuosavais kompiuteriais. Siekiant bendrovėje laikytis kibernetinio saugumo reikalavimų ir vadovaujantis NKSC bazinėmis rekomendacijomis nuotoliniam darbui, bendrovė turi **nuotoliniu būdu dirbantiems asmenims skirti organizacijos paruoštus saugius kompiuterius su legalia operacine sistema, šifruojamu disku ir naudotojo paskyra, kuriai nėra suteiktos administratoriaus prieigos teisės.** Dėl kompiuterinės technikos pirkimo buvo kreiptasi konsultacijos į CPO. CPO nurodė <Šiuo metu stebimos problemos dėl prekių pristatymo terminų kompiuterinėje rinkoje pasauliniu mastu. Prekės pristatomos 4-6 mėnesių terminais, kas sudaro praktiškai daug ilgesnius terminus nei 50 d.d. Tad, jei perkate nedidelį prekių kiekį ir prekių reikia skubiai, patartina ieškoti, kas turėtų reikiamų prekių sandėliuose, organizuojant pirkimo procedūras savarankiškai pagal savo SVP taisykles.>

Atsižvelgiant į CPO pateiktą informaciją dėl nepriimtinai ilgų kompiuterių tiekimo terminų, įvertinus kibernetinės saugos reikalavimus, siekiant kuo greičiau sukurti saugią ryšių aplinką taip apsisaugant nuo kibernetinių grėsmių, nuspręsta vykdyti kompiuterinės technikos pirkimą ne per CPO katalogą.

BAZINĖS KIBERNETINIO SAUGUMO REKOMENDACIJOS NUOTOLINIAM DARBUI 8p.

<https://www.nksc.lt/doc/biuleteniai/2020-03-16_Nuotolinis_darbas.pdf>